
                                                  R O M Â N I A

                                            JUDEŢUL VRANCEA


                                             CONSILIUL LOCAL

                                           MUNICIPIUL FOCŞANI

H O T Ă R Â R E  
            privind constatarea  încetării mandatului de consilier local al domnului 
                                            Tănase Neculai
       Consiliul local al municipiului Focşani, judeţul Vrancea, întrunit în şedinţă ordinară, 
       - analizând proiectul de hotărâre  iniţiat de Primarul municipiului Focşani şi referatul constatator nr. 10373/26.02.2014 prin care se propune încetarea mandatului de consilier local al domnului Tănase Neculai;

     - ţinând cont de adresa Partidului Democrat Liberal – Organizaţia Judeţeană Vrancea nr. 238/25.02.2014 şi de demisia din funcţia de consilier local în Consiliul local al municipiului Focşani a domnului Tănase Neculai, înregistrată sub nr. 10733/27.02.2014;
    - având în vedere prevederile art.9 alin.(2) lit. h^1),  alin.(3) şi art. 12 din Legea nr. 393/2004 privind Statutul aleşilor locali, modificată şi completată;
    - în baza art. 36, alin.(9) şi art. 45, alin. (1) din Legea  nr. 215/2001, privind administraţia publică locală, republicată, cu modificările si completările ulterioare,
                                              H O T Ă R Ă Ş T E  :
  

          Art.1. Consiliul local al municipiului Focşani constată încetarea de drept a mandatului de consilier local al domnului Tănase Neculai, urmare a pierderii calităţii de membru al Partidului Democrat Liberal şi declară locul vacant.

        Art. 2. Prezenta hotărâre va fi comunicată domnului Tănase Neculai, de către serviciul administraţie publică locală, agricultură, cadastru. 

